נתעכב רגע על סתירה: אנחנו מתעמלות כדי להרגיש ולהיראות טוב אבל לפעמים נראות לא ממש נשיות ומטופחות, בזמן האימון עצמו. הגמישות וסיבולת הלב הן במקום הראשון כשאת מתאמנת – ללא ספק. אבל עדיין, ניראה שתהני יותר מכל בחינה, אם תמקסמי את התחושה והיכולות שלך, עם פריטי ספורט שהונדסו על ידי מי שמצטיינים גם בבגדי ספורט חכמים וגם בסטייל.
השילוב בין אדידס למעצת האופנה השיקית סטלה מקרטני, הוא כזה. אדידס מביאים את הבדים הכי נוחים, גמישים ומנדפי זיעה, שנוצרו שנוצרו בטכנולוגיות המתקדמות ביותר, ומקרטני מביאה את הכישרון להפוך נשים לנכונות, חטובות ומעניינות.
פריטי הספורט שהמעצבת חביבת הסלבס עיצבה לעונה זו, זמינים עכשיו בשלוש חנויות בארץ: ברמת אביב, בנמל ת"א והחל מעונה זו גם באדידס גרנד קניון בחיפה. יש בהם פריטים למי שרצה, מתאמנת בחדר כושר, עושה יוגה, משחקת טניס ועוד.
בין פריטי הספורט של מקרטני לאדידס יש טייצים וגופיות ספורט חכמות, מפוספסות בשחור ולבן ויש פריטים בורוד זרחני פאנקי. מקרטני יודעת למשוך תשומת לב בלי להיות צעקנית אלא בצורה חכמה, עם גזרות מחטבות וצלליות גרפיות של הבגדים. לצד שמלות טניס מיוחדות בהשראת עולם ההלבשה התחתונה, בולטים באוסף של מקרטני לאדידס, פריטים כמו ז'קטים רב-שימושיים עם ריפוד המבוסס על בידוד חום הגוף, תיקי גב ופאוצ'ים מלאים בסטייל, בגווני אפור או כחול עז ווורוד מתוק.
בין הנעליים היפות והמומלצות בקולקציה: נעל הריצה adizero עם עיטורי צבע מגנטים, המבוססת על טכנולוגיה קלת משקל לפיזור אנרגיה ולתמיכה במעברים חדים. יש בנעל שילוב של ניילון שקוף בהשראת תצוגות האופנה המובילות, עם מבנה פרקטי שנותן אפקט של מעטפת עור שנייה על הרגל. נעליים מיוחדות נוספות הן Thuia Ballerina שמגיעות בצבעים ניטרליים ובצבעי ניאון, ומותאמות לפעילות יוגה ומחול. בין האביזרים בקולקציה החדשה: כובעים וכובעי מצחייה בגוני צהוב סורבה ובכחול קובלט, קרסוליות צמר עדינות ומזרני יוגה באפור ציפחה ובוורוד-בלט.
סטלה מקרטני היא שם חם בעולם האופנה כבר כמה שנים ברציפות. היא חוגגת עכשיו שתי חנויות חדשות - במתחם "סוהו" הנחשב בניו יורק וחנות בוטיק בלונדון; דגמי האופנה הגבוהה שלה מופיעים על השטיחים האדומים הנחשבים ועל שערי מגזיני אופנה מצליחים. השנה היא כובשת פסגה נוספת ותעצב בשיתוף אדידס, את מדי נבחרת אנגליה לאולימפיאדה.
מקרטני, אנגליה במקור, כבר מזמן לא ידועה רק כ"בת של" פול מקרטני מהחיפושיות, אלא בזכות היותה מעצבת בעלת איכויות מיוחדות וטעם נקי, לא מצועצע וחדשני. את בית האופנה הנושא את שמה הקימה בשנת 2001, והיא אהובה על כוכבות, כמו גם משתפת פעולה עם חברות אופנה עממיות גדולות.
חובבות הספורט והאופנה הישראליות מקבלות באופן סדיר את העיצובים של מקרטני בחנויות אדידס וממשיכות לחפש אותן מדי עונה. כשאתן רואות מישהי מתאמנת ומקרינה גרוב שיקי מיוחד – כניראה בין השאר, שמדובר בבגדי האימון שהיא לובשת, שהאיכויות שלהם הן נצחיות כמו שירים של החיפושיות לפחות.